Vegard Olsen

Vegard Thomas Olsen, også kjent som Vegard «Short Cut» Olsen (født 20. november 1973 i Bogotá i Colombia) er en norsk musiker og programleder. 

Olsen ble adoptert til Norge tre måneder gammel og vokste opp på Kongsberg.

Han albumdebuterte med Straight Physical (1996) og gav samme år ut singelen «Hots for you», som toppet hitlistene i Norge i tillegg til noen europeiske land. Han spilte sammen med verdensstjerner som Backstreet Boys og Christina Aguilera. I 1997 sto han på scenen foran 200 000 personer sammen med Ricky Martin i den spanske byen Malaga, og ble en av de mestselgende artistene i Spania det året. Samme år kåret VG-lista Topp 20 ham til årets artist.

Fra 1999 til 2003 var han programleder for hitlisteprogrammet VG-lista Topp 20 på NRK1. Han har også vært programleder for Migrapolis, TV-aksjonen og MGPjr.

Referanser

Eksterne lenker 
 

Personer fra Bogotá
Personer fra Kongsberg kommune
Norske popmusikere
Programledere for NRK
Nordmenn født i Sør-Amerika
Adopterte nordmenn
Nordmenn av colombiansk opphav